Diari Oficial de la Generalitat Valenciana


Sumari del DOGV 1788, del 22-05-1992 (1992/800290)

DECRET 76/1992, d'11 de maig, del Govern valencià, pel qual accepta la cessió gratuïta d'uns terrenys de 6.400,46 m2 situats en el carrer de l'Ermita, s/n., de l'Alcúdia de Crespins, per a la construcció d'una residència de tercera edat, realitzada per l'Ajuntament de l'Alcúdia de Crespins.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/05/11/76/dof/vci/html**

### Dades del document

Número de DOGV
:   1788

Data del DOGV
:   22-05-1992

Secció del DOGV
:   DISPOSICIONS GENERALS

Número del document
:   1992/800290


Data del document
:   11-05-1992

Organisme emissor
:   Conselleria d'Economia i Hisenda

Tipus de document
:   Decret

Decret 76/1992, d'11 de maig, del Govern Valencià, pel qual accepta la cessió gratuïta d'uns terrenys de 6.400,46 m2 situats en el carrer de l'Ermita, s/n, de l'Alcúdia de Crespins, per a la construcció d'una residència de tercera edat, realitzada per l'Ajuntament de l'Alcúdia de Crespins.  
L'Ajuntament de l'Alcúdia de Crespins, en sessió plenària de data 27 de setembre de 1991, acordà la cessió gratuïta a la Generalitat Valenciana d'uns terrenys de 6.400,46 m2. Situats en el carrer de l?Ermita, s/n, de l'Alcúdia de Crespins.  
La cessió es realitza amb el fi determinant de construir-hi una residència de tercera edat.  
A petició del Conseller de Treball i Afers Socials s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià en la reunió del dia 11 de maig de 1992,  
DECRETE:  
Article primer  
Acceptar la cessió a títol gratuït, realitzada per l'Ajuntament de l'Alcúdia de Crespins d'un solar i edificació construïda sobre aquest, situat en la part nord-oest del nucli urbà de l'Alcúdia de Crespins, al costat del camí del Naixement, des d'on s'accedeix directament, amb una superfície de 6.400,46 m2. í els límits del qual son:  
Al nord, finca del Sr. Jorge Alventosa Borreda i del Sr. José Juan García; al sud, amb la societat de regs El Porvenir; a l?est, amb resta de la finca matriu de la qual se segrega i, en part, finca del Sr. José García Parra, i a l?oest, amb el camí del Naixement i, en part, finca del Sr. Joaquín Martínez Tormo.  
La finca haurà de segregar-se, per a constituir en el futur finca independent, de la inscrita en el Registre de la Propietat de Xàtiva, en el tom 783, llibre 39, foli 110, finca núm. 4039, inscripció 1ª.  
Article segon  
La cessió gratuïta del solar comporta el compromís, per part de la Generalitat Valenciana, de construir-hi una residència de tercera edat.  
Article tercer  
Els drets derivats d'aquesta cessió s'hauran d'incorporar a l'Inventari General de Béns i Drets de la Generalitat Valenciana.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 11 de maig de 1992.  
El President de la Generalitat valenciana   
JOAN LERMA I BLASCO  
El Conseller d'Economia i Hisenda,   
ANTONI BIRLANGA I CASANOVA


Còpia Permalink ELI